
На основу члана 27 став 5 и члана 132 став 2 Закона о стечају („Службени гласник РС“ бр.104/2009, „Службени гласник РС“ бр.99/2011, „Службени гласник РС“ бр.71/2012- Одлука Уставног суда и „Службени гласник РС“ бр.83/2014, „Службени гласник РС“ бр.113/2017, 44/18 и 95/18), као и поглавља III Националног стандарда  о начину и поступку уновчења имовине стечајног дужника - Национални стандард број 5, стечајни управник стечајног дужника:  
 

АД AGROCOOP у стечају Нови Сад, Нови Сад,  
МБ: 08040788, ПИБ 101692175

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за  вршење услуга процене вредности правног лица
 
За потребе утврђивања процењене вредности у поступку продаје проценитељ ће користити следеће методе:
· процену вредности непродате непокретне имовине, имовинских права на непокретној имовини, покретне имовине (треретна возила, прикључна возила и путничко возило) у оквиру продаје имовинских целина, ликвидационом методом
· процену вредности правног лица према методама које су у складу са Међународним рачуноводственим стандардима, а којима се обезбеђује највећа вредност за повериоце.

Понуђач уз понуду доставља фотокопију докумената, а Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
-  Имена чланова ужег тима који ће радити процену са задужењима и референцама
-  Рок у којем ће завршити процену
-  Цену за пружену услугу исказану у динарима 
-  Рок за исплату накнаде за извршену услугу
Уз понуду се доставља:
-  Доказ о овлашћењу за обављање послова односно обављање делатности процене правних лица и имовине, лиценцу за проценитеља непокретности, сертификате, уверења и другу документацију издату од надлежних органа
- Доказе о стручности
- Референце досадашњег рада.

Oдабир најбољег понуђача ће извршити одбор поверилаца у роковима и на начин прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
Заинтересовани понуђачи, односно њихови овлашћени представници, могу добити детаљније информације за израду понуде сваког радног дана у времену од 12:00 до 15:00 часова преко телефона број: 062580225 или путем e-mail адресе: radam22@hotmail.com. 
 
Понуде за вршење услуга процене могу се доставити најкасније до 02.09.2024. године до 15 часова, лично или  поштом  на адресу: АД AGROCOOP у стечају, Нови Сад, стечајни управник Јелена Несторов Бизоњ,  ул. Темерински пут  бр.172, Нови Сад. Понуде се достављају у једном примерку у затвореној коверти са oбавезном назнаком „ПОНУДА ЗА ПРУЖАЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА – АД AGROCOOP У СТЕЧАЈУ НОВИ САД“.
